
73.   AARGANG 


FORKYNDELSEN  AF  VISDOM  S  ORD  ET. 

(Af  Præsident  David  O.  McKay  i  »Mill.  Star«.) 


Fra  to  eller  tre  forskellige  Steder  kommer  der  Underretning 
om,  at  enkelte  Medlemmer  af  Kirken  ikke  tilfulde  opholder  og 
stotter  Missionens  høje  Maal  med  Hensyn  til  Visdomsordet. 
Nogle  synes  at  mene,  at  Ældsterne  kunde  udrette  mere  ved  at 
prædike  mindre  om  Velsignelser,  der  er  forbundne  med  at  af- 
holde sig  fra  at  nyde  Te,  Kaffe  og  Spiritus,  og  lægge  mere 
Vægt  paa  andre  ligesaa  vigtige  Principper  af  Evangeliet.  Der 
er  endog  Funktionærer,  der  overtræder  Visdomsordet  og  ret- 
færdiggør sig  med  den  formastelige  Paastand,  at  det  har 
mindre  at  sige.  »Vilde  det  ikke  være  bedre,«  skriver  en,  »om 
Ældsterne  sagde  mindre  om  Visdomsordet  og  prædikede  mere 
om  Kærlighed,  Omvendelse  og  Syndens  Folger?« 

Svaret  herpaa  er  ganske  ligetil.  Disse  Ting  bor  de  prædike 
om,  men  ikke  undlade  de  ovrige.  Hverken  Kirken  eller  Verden 
som  et  Hele  kan  hore  for  meget  om  Visdomsordet.  Det  er  en 
Lærdom  givet  til  Mennesket  for  at  bringe  ham  Lykke  og  Vel- 
signelse. Det  er  en  Del  af  Livets  Filosofi.  Det  bor  efterleves, 

ikke  alene  af  enhver  Ældste,  men  af  ethvert  Medlem  af  Kir- 
ken. Den  Ældste,  der  noler  med  at  forkynde  det,  unddrager 
sig  sin  Pligt.  Den,  der  undlader  at  efterleve  det,  berøver  sig 
selv  den  legemlige  Styrke  og  aandelige  Kraft,  som  det  er  hans 
Ret  at  modtage.  »Sandhed  er  Loyalitet  mod  det  Rette,  som  vi 
ser  det;  det  er  uforfærdet  at  leve  vort  Liv  i  Harmoni  med  vore 
Idealer;  det  er  altid  —  Magt.«  Med  Livets  højeste  Idealer  foran 
sig  kan  ingen  Sidste-Dages  Hellig  vedblivende  overtræde  Vis- 
domsordet  ustraffet. 

Den  letteste  Maade  at  komme  igennem  Livet  paa  synes  at 
være  at  folge  med  Strømmen.  Dersom  en  Person  har  den 
mindste  Lyst  eller  Tilbøjelighed  til  at  drikke  Te,  Kaffe  og 
Spiritus  eller  til  at  bruge  Tobak,  da  er  der  Lejlighed  til  at 
tilfredsstille  Lysten  overalt.  Ved  Selskaber,  Familiesammen- 
komster, ved  tilfældige  Besog,  i  Restaurationer  eller  paa  Toget, 
ja  selv  i  Kirken  er  Nydelsen  af  disse  Stimulantser  og  nar- 
kotiske Pirringsmidler  ikke  alene  tilbudt,  men  alt  for  ofte  til- 
skyndet. Under  denne  Indflydelse  og  i  saadanne  Omgivelser 
er  det  lettest  at  give  efter  og  blive  en  af  Mængden.  Men  det  er 
ikke  det  bedste.  Karakterstyrke  udvikles  ikke  ved  at  give  efter 
for  det,  der  er  daarligt.  »Den,  som  sejrer,  ham  vil  jeg  give  at 
æde  af  Livets  Træ.«  Modstand  mod  Fristelser  giver  aandelig 
Kraft. 

Vi  lever  for  nærværende  ikke  alene  i  Handelens  Tidsalder, 
men  ogsaa  i  Nikotinens,  og  paa  en  frygtelig  Maade  hæfter 
Cigaretvanen  sig  fast  paa  den  menneskelige  Familie.  Regerin- 
gens statistiske  Kontorer  giver  os  lejlighedsvis  nogle  Oplys- 
ninger om  den  rivende  Hurtighed,  hvormed  denne  Sundhedens 
og  Moralens  lumske  Fjende  forøger  sit  Herredømme ;  men  vi 
aner  kun  lidt  om,  hvor  virksomme  de  Kræfter  er,  som  arbejder 
paa  at  udbrede  denne  og  lignende  Uvaner  —  alene  i  Forret- 
ningsojemed.  I  »Vaner,  der  hemmer«  forklarer  Charles  B. 
Towne,  hvorledes  »Agenter  og  Handelsrejsende«  for  nogle  Aar 
siden  blev  lønnede  af  Fabrikanterne  for  at  rejse  gennem  Kina 
med  det  Formaal  at  »vise  Folket,  hvorledes  man  ryger  Ciga- 
retter«. Som  et  Resultat  af  denne  Opvisning  kan  anføres,  at 

Halvdelen  af  hele  Verdens  Cigare  [produktion  nu  forbruges  i 
Kina.  Det  er  ikke  saa  underligt,  naar  man  horer,,  at  paa  Grund 
af  den  billige  Arbejdskraft  kan  20  Cigaretter  sælges  for  5  Øre. 

Denne  Forfatter  fremkommer  ogsaa  med  følgende  uforbe- 
holdne Erklæring:  »Jeg  betragter  Cigaretrygning  som  Men- 
neskehedens største  Svobe  i  vore  Dage,  fordi  den  anretter 
større  Skade  blandt  Menneskene,  end  nogen  anden  Last.« 

Og  hvad  der  er  mest  beklageligt  i  Europa  og  Amerika,  er 
den  Kendsgerning,  al  Piger  og  Modre  lægger  sig  efter  Cigaret- 
rygning og  i  denne  Henseende  efteraber  de  kinesiske  Kvinder. 

Kirkens  Rost  vil  altid  lyde  hojt  og  kraftigt  mod  den  til- 
tagende Tilbøjelighed  blandt  Mænd  og  Kvinder  til  at  forurene 
deres  Liv  med  Nikotin.  Især  bekæmper  den  dette  voksende 
Onde  blandt  Kvinder.  Tidligere  har  den  angelsaksiske  Kvinde 
været  hævet  over  at  befatte  sig  med  denne  Last  og  har  derfor 
udøvet  en  tilbageholdende  og  oploftende  Indflydelse  paa  Mæn- 
dene. Nu  begynder  denne  Indflydelse  at  boje  sig  for  Cigaret- 
tens snedige  Lokken,  og  Modre,  Midtpunktet  for  vort  Livs 
skonneste,  reneste  og  ædleste  Følelser,  besmitter  deres  Skøn- 
hed og  Renhed  ved  at  hengive  sig  til  en  af  Mandens  Laster. 
Jo  mere  Kvinden  bliver  lig  Manden,  des  mindre  vil  han  agte 
liende;  Civilisationen  svækkes  efterhaanden,  som  Mandens 
Agtelse  for  Kvinden  formindskes. 

Kvinder,  der  er  virkelige  Sidste-Dages  Hellige,  vil  aldrig 
saa  meget  som  tænke  paa  at  ryge  Cigaretter.  At  Kvinden  har 
Ret  til  at  hengive  sig  til  denne  Vane,  nærer  vi  ingen  Tvivl 
om,  men  vi  taber  en  Del  af  vor  tidligere  Agtelse  og  Beundring 
for  Kvinden,  naar  vi  ser  hende  med  aabne  Øjne  gaa  ud  i  det 
Sole  og  Snavs,  der  for  kun  har  besmittet  Manden.  Det  er  van- 
skeligt at  forestille  sig  stolte  og  lykkelige  Sønner,  hvis  Modres 
Liv  er  forurenet  med  Tobak. 

Skulde  Ældsterne  tie  stille  om  disse  Ting?  Aldrig.  Visdoms- 
ordet  er  en  meget  vigtig  Del  af  Evangeliet,  der  er  »en  Guds 
Kraft  til  Frelse«  -  -  fysisk  eller  legemlig  Frelse,  saavel  som 
aandelig. 

Jesu  Kristi  Kirke   af  Sidste-Dages  Hellige  staar  forpligtet 

til  uforbeholdent  at  erklære,  at  Te,  Kaffe,  Tobak  og  berusende 
Drikke  ikke  er  godt  for  Mennesket.  Virkelige  Sidste-Dages 
Hellige  afholder  sig  fra  Nydelsen  af  Tobak  og  Drikke,  der 
enten  er  stimulerende  eller  berusende,  og  ved  Ord  og  Eksempel 
lærer  de  andre  at  gøre  det  samme. 


OM  AT  VÆRE  OPRIGTIG. 

I  det  daglige  Livs  forskellige  Forhold  mangler  der  i  høj 
Grad  virkelig  Ægthed  og  Oprigtighed. 

Vi  onsker  ikke  at  være  pessimistiske,  ejheller  ønsker  vi  at 
fordomme  Menneskeheden  i  Almindelighed  for  dens  Uærlig- 
hed, men  det  er  en  Kendsgerning,  at  det  Menneske,  der  er 
virkelig  oprigtig,  er  en  stor  Sjældenhed  og  indtager  en  Sær- 
stilling baade  i  det  offentlige  og  private  Liv. 

Kun  de,  der  selv  har  døjet  ondt  som  Folge  af  falske  og 
uærlige  Personers  Handlemaade,  kan  tilfulde  paaskonne,  hvad 
Oprigtighed  hos  deres  Medmennesker  egentlig  betyder.  Naar 
vi  standser  og  tænker  paa  de  ubeskrivelige  Lidelser  blandt 
menneskelige  Væsener,  hvilke  skyldes  personlig  Falskhed  og 
Uærlighed  mellem  Mennesker  indbyrdes  —  Lidelser  som 
Følge  af  misbrugt  Tillid  og  uopfyldte  Løfter  —  da  kommer 
man  næsten  til  at  tvivle  om,  at  der  findes  Oprigtighed  paa 
Jorden. 

Hvor  ofte  har  vi  ikke  Tid  efter  anden  truffet  det  lumske 
Individ,  der  vandt  vor  Tillid,  og  til  hvem  vi  betroede  vore 
hemmeligste  Tanker  og  Ønsker  og  derefter  saå  dem  blive 
trampet  i  Støvet  og  givet  til  Pris  for  Offentligheden;  hvor  ofte 
har  vi  ikke  faaet  vore  helligste  Folelser  krænkede  og  det 
bedste  i  os  gjort  til  Latter  og  Spot.  At  blive  bragt  Ansigt  til 
Ansigt  med  denne  Slags  Falskhed  fremtvinger  uvilkaarligt  det 
Sporgsmaal:  Findes  der  mon  sand  Oprigtighed  blandt  Men- 
neskene? 

Foruden  denne  Klasse  af  Mennesker,  der  behandler  Oprig- 

tighed  som  noget  overfladisk,  er  der  en  anden  Slags,  der  ikke 
er  meget  bedre,  men  anderledes.  Denne  Klasse  indbefatter 
alle  dem,  der  kun  er  ærlige  for  en  Tid  ad  Gangen,  men  som 
ved  den  mindste  Smule  Modgang  fuldstændig  taber  Fodfæstet 
cg  driver  om  uden  Maal  og  Med  paa  Uærlighedens  Hav, 
medens  Oprigtighed  og  Standhaftighed  begge  er  nødvendige 
til  at  leve  Livet  og  opbygge  Karakteren. 

Dersom  vi  ønsker  at  fremme  Oprigtighed  og  Ærlighed  i 
Verden,  da  gælder  det  for  os  om  at  yde  vor  Skærv  i  denne 
Retning  og  lade  vor  egen  Retfærdighed  gøre  Tjeneste  som  et 
vejledende  Eksempel  for  dem,  der  vakler  paa  Vejen. 

Lad  os  derfor  dybt  inde  i  vort  inderste  Hjerte  beslutte  ikke 
at  gøre  noget,  undtagen  vi  kan  gøre  det  i  Oprigtighed  og  med 
et  bestemt  Maal  for  Øje.  Lad  os  være  ærlige  i  alt,  hvad  vi 
foretager  os,  i  vore  Ord  saavel  som  i  vore  Gerninger.  Hviler 
vort  Liv  paa  et  saadant  Grundlag,  da  vil  vi  være  i  Stand  til 
at  overvinde  alle  Ting.  (Western  Farmer.) 


SELVTILLID. 

For  at  du  kan  have  virkelig  Held  og  Lykke  i  Livet,  lige 
meget  ved  hvad  Arbejde  du  er  beskæftiget,  er  det  nødvendigt, 
at  du  har  en  vis  Portion  Selvtillid. 

Selvtillid  er  at  stole  paa  sig  selv,  paa  sin  egen  Dømmekraft, 
at  have  en  selvstændig  Mening.  Den  vil  vokse  eller  svækkes  i 
Forhold  til  den  Maade,  hvorpaa  man  gør  Brug  af  eller  for- 
sommer Lejligheden  til  at  udvikle  sine  Evner  og  Egenskaber. 

Dersom  du  er  bange  for  at  stole  paa  din  egen  Dømmekraft, 
kan  du  næppe  vente,  at  andre  Mennesker  skal  være  rede  til  at 
gøre  det.  Nogle  Mennesker  har  saa  stor  Vanskelighed  ved  at 
tage  en  Bestemmelse  eller  træffe  et  Valg,  at  deres  Omgivelser 
faar  Følelsen  af,  at  de  ikke  har  Spor  af  Tillid  til  deres  egen 
Dømmekraft. 

Ubeslutsombed    for    dit    Vedkommende    betyder    Mistillid 

overfor  dig  af  andre.  Dersom  din  Dømmekraft  ikke  er  god  nok 
til  at  afgøre  dine  egne  Affærer,  hvorledes  kan  du  saa  gore  dig 
Haab  om,  at  andre  vil  kunne  gore  Brug  af  den  i  nogen  som 
helst  Retning? 

Dersom  du  ønsker  at  vinde  Folks  Tillid,  da  maa  du  have 
Tillid  til  dig  selv.  Ingen  kan  udfylde  en  betydningsfuld  Plads 
i  Livet  eller  i  Verden,  dersom  han  mangler  Selvtillid. 


DER  ER  TO,  SOM  KALDER. 

Der  er  saa  meget  godt  i  de  daarligste  af  os,  og  saa  meget 
ondt  i  de  bedste  af  os,  at  kun  Gud  kan  vurdere  os  efter  vort 
sande  Værd.  Denne  ofte  benyttede  Udtalelse  er  dog  kun  tildels 
rigtig,  thi  i  og  af  os  selv  er  vi  hverken  gode  eller  onde.  Som 
Guds  Sønner  og  Dotre,  der  modtog  Liv  og  Tilværelse  fra  vor 
Fader  i  Aandeverdenen,  var  vi  aldeles  uberørte  af  Synden  og 
det  onde,  men  vi  var  ikke  derfor  gode,  thi  vi  kendte  ikke  det 
onde.  Vi  var  uskyldige,  men  Uskyld  er  kun  negativ  Godhed. 

Det  var  jo  netop  for  at  lære  os  at  kende  Forskel  paa  godt 
og  ondt,  at  Jorden  blev  skabt  og  vi  sendt  hertil  for  at  gennem- 
gaa  en  Prøve  stand,  det  vil  sige,  faa  vor  Uskyld  sat  paa  Pro  ve 
ved  at  give  os  Lejlighed  til  at  vælge  mellem  de  to  Modsætnin- 
ger, det  onde  eller  det  gode,  med  fuldkommen  Handlefrihed 
til  at  vælge  det  ene  eller  det  andet.  Og  i  Overensstemmelse 
med,  hvorledes  vi  træffer  vort  Valg,  er  vi  enten  onde  eller 
gode.  Vi  er  onde,  dersom  vi  i  de  fleste  Tilfælde  vælger  at  gore 
det,  som  er  ondt,  og  vi  er  gode,  dersom  vi  vælger  det  modsatte. 
Mellem  disse  to  Yderligheder  er  der  en  Uendelighed  af  Va- 
riationer, hvilket  vel  er  Meningen  med  ovenanførte  Sætning. 

Denne  Tilværelse  her  paa  Jorden  som  Mennesker  medfører 
altsaa,  at  vi  selv  har  Ansvaret  for  vore  Handlinger  og  følge- 
lig ogsaa  selv  er  Skyld  i  disse  Handlingers  gode  eller  daarlige 
Følger,  eftersom  det  staar  os  frit  for  at  handle  anderledes, 
hvis  vi  selv  vil. 

Vi  bliver  stillet  overfor  disse  to  Magter,  vi  er  Vidne  til  deres 
Kamp  og  det  ikke  blot  som  ørkesløse  Tilskuere,  thi  Kampen 
foregaar  i  os  selv,  ikke  udenfor.  Krigen  mellem  det  gode  og 
det  onde  fores  i  vort  eget  Indre,  og  Indsatsen  er  vor  Sjæl.  De 
to  repræsenterer  Lyset  og  Mørket,  Sandheden  og  Lognen,  Fri- 
heden og  Trældommen,  Gud  og  Djævelen.  »Og  der  var  en 
Kamp  i  Himmelen«,  siger  Skriften  om  Forudtilværelsen. 
Kampen  var  om  Menneskers  Sjæles  Frelse.  Nu  er  der  en  Kamp 
paa  Jorden,  ogsaa  om  disse  Sjæles  Frelse,  og  denne  Kamp  er 
mellem  de  samme  to,  som  stredes  for  Verdens  Grundvold  blev 
lagt,  og  den  vil  have  det  samme  Resultat.  Denne  Kamp  fore- 
gaar i  hver  en  Menneskesjæl. 

Det  gode  kalder,  formaner  og  advarer;  det  onde  lokker,  fri- 
ster og  forfører,  og  til  enhver  Tid,  hver  Dag  og  hver  Time  paa 
Dagen  maa  Menneskesjælen  vælge  mellem  de  to,  maa  gaa  til 
den  ene  eller  anden,  den  kan  ikke  holde  sig  neutral. 

Det  Menneske,  hvis  Hjerte  er  ondt,  hvis  Sind  er  optaget  af 
syndige  Lysters  Tilfredsstillelse,  og  som  elsker  og  over  Uret, 
gor  det,  fordi  han  har  valgt  at  gore  det.  Han  horte  ogsaa  det 
godes  Stemme  kalde,  men  han  lyttede  ikke  til  dens  Rost,  vilde 
ikke  følge  Hyrdens  Kalden,  men  valgte  den  brede  Vej.  Den, 
hvis  Liv  er  opfyldt  af  egennyttige  og  ædle  Handlinger,  af 
Kærlighed,  Taalmod  og  Gudsfrygt,  blev  ogsaa  fristet  og  lok- 
ket af  denne  Verdens  Fyrste,  men  valgte  at  tjene  en  anden 
Herre. 

Der  er  to,  som  kalder;  to,  som  vil  drage  os  hver  til  sin  Side. 
Disse  to  kæmper  i  dig  om  din  Sjæl.  Den  ene  kalder  paa  dig 
for  at  frelse  og  ophøje  dig  og  for  at  du  kan  være  med  til  at 
frelse  og  ophøje  andre  af  Guds  Born;  den  anden  for  at  styrte 
dig  i  Elendighed  og  for  at  du  skal  være  Redskab  til  at  bringe 
lignende  Elendighed  over  andre.  Du  kan  ikke  undskylde  dig 
med,  at  du  ikke  vidste,  hvad  var  Ret  og  hvad  var  Uret;  thi  du 
vidste  det  og  du  véd,  at  du  vidste  det.  Du  traf  dit  Valg,  og  du 
har  selv  Ansvaret  for  Følgerne. 

Drankeren  traf  sit  Valg,  da  han  lod  sig  forlede  til  at  tage 

det  forste  Glas.  Hvor  stredes  ikke  disse  to  Magter  i  ham  den 
Gang.  Endnu  kan  han,  Vrag  som  han  er,  i  ensomme  Stunder 
erindre,  hvorledes  Guds  Rost  kaldte,  og  paa  Bunden  af  hans 
Sjæl  er  der  et  tildels  ubevidst  Ønske:  Gid  jeg  havde  lyttet  til 
dens  Kalden.  Det  er  en  Gnist  af  den  uudslukkelige  Ild,  der  vil 
martre  hans  Sjæl  med  Selvanklagens  fortærende  Lue  i  al 
Evighed;  thi  han  véd,  at  han  selv  frivilligt  og  med  fuld  For- 
staaelse  traf  sit  Valg,  thi  der  var  to,  som  kaldte.  De  kaldte 
hojlydt  og  længe,  men  han  lukkede  Ørene  for  den  ene  og 
fulgte  den  anden. 

I  dette  af  Nikotin  gennemsyrede  Land  er  det  sikkert  et  Tegn 
paa  Viljestyrke  hos  Mænd  og  Kvinder,  naar  disse  aldrig  har 
tilegnet  sig  denne  Last.  Det  er  jo.  saa  moderne  at  ryge..  Alle 
ryger  —  fra  Bydrengen,  der  med  blege  Kinder  aser  af  Sted 
paa  sin  Cykle  den  halve  Dag  og  den  anden  halve  moj  somme - 
ligt  arbejder  sig  gennem  sine  Lektier  i  Skolen,  og  op  igennem 
hele  Rækken:  Lærlinge,  Tjenestefolk,  Jomfruer,  Svende, 
Mestre  til  de  saakaldte  dannede  eller  hojere  Klasser  —  alle 
ryger  de,  siger  den  fristende  Stemme  til  den  unge  Mand  eller 
Kvinde,  der  træder  ud  i  Livet  og  forste  Gang  staar  overfor 
Fristelsen,  og  i  de  fleste  Tilfælde  falder  de  for  den.  Det  er  jo 
»smart«,  det  er  moderne,  man  raaa  jo  følge  med  Tiden.  Men 
der  hores  ogsaa  altid  en  anden  Stemme,  der  siger:  Ryg  ikke, 
besmit  ikke  dit  Legeme  med  det  væmmelige,  giftige  Ukrudt, 
og  der  er  nogle,  som  er  stærke  nok  til  at  folge  denne  Stemmes 
Hvisken. 

Og  saaledes  er  det  med  al  Synd,  Last  og  Forsømmelse  af 
at  opfylde  Herrens,  vor  Faders  Hensigt  med  os.  Vi  traf  vort 
Valg,  da  vi  modtog  Evangeliet,  blev  Medlemmer  af  Guds 
Kirke  og  blev  skænket  Forjættelsens  Helligaand,  men  hermed 
ophørte  Kampen  ikke.  Tværtimod  fores  den  end  mere  under- 
fundigt og  intensivt,  og  Morkels  Magter  bruger  alle  til  Raa- 
dighed  staaende  Midler  for  at  faa  os  bort  fra  Frelsens  Vej. 
Fristelser  taarner  sig  op  om  os,  Slægt  og  Venner  haaner  os, 
andre  Menneskers  Fejl  bliver  kastet  i  vore  Øjne,  Verden  uden- 

for  kalder  og  lokker,  men  hele  Tiden  lyder  ogsaa  Guds  Rost 
i  os,  og  dersom  vi  følger  den,  da  vil  vi  sejre  over  alt  det,  der 
vil  fore  os  bort  fra  vor  Fader  i  Himmelen,  og  vi  vil  stot  og 
sikkert  kunne  vandre  fremad  paa  Vejen  til  vort  himmelske 
Hjem,  opfylde  vor  Skabelses  Maal,  staar  som  Frelsere  paa 
Zions  Bjerg,  og  naar  denne  Prøvetid  er  endt,  modes  med  dem, 
vi  har  kær,  og  hvis  Tillid  og  Forhaabninger  til  os  vi  ikke  har 
skuffet.  j  s.  H. 


MISSIONSNYHEDER. 

FORFLYTTELSE.  Ældste  Theodore  Kilts  er  den  28.  No- 
vember forflyttet  fra  Kobenhavns  til  Aalborg  Konference. 

ANKOMST.  Ældste  Eugene  F.  Erickson  fra  Murray,  Utah, 
ankom  til  Kobenhavn  den  8.  December.  Han  er  beskikket  til 
at  virke  i  Aarhus  Konference.  John  s    Hansen, 

Missionspræsiden  i . 

ET  ADVARENDE   ORD  TIL  UNGDOMMEN 

Vi  bor  undervise  vore  unge  Brodre  og  So  s  tre  om  deres  hoje 
Stilling  som  Efraims  Børn;  ikke  saaledes,  at  de  bliver  stolte 
og  selvbevidste,  men  at  Taknemmelighedens  Aand  kan  bo  i 
deres  Hjerter,  og  at  de  maa  komme  til  at  forstaa  deres  Fod- 
selsret,  deres  Privilegier  og  tage  den  faste  Beslutning,  at  de 
ikke  vil  sælge  deres  Fodselsret  for  en  Skaal  Linser,  men  at  de 
vil  holde  den  hellig,  vidende  at  de  er  af  Israels  Hus,  og  at  de 
maa  beskytte  og  bevare  disse  Privilegier  ved  at  gifte  sig  inden- 
for deres  egen  Tro.  Jeg  siger  eder,  der  er  intet,  som  vi  kan 
foretage  os,  der  vil  have  storre  Indflydelse  paa  Herrens  Værks 
Fremgang  og  Guds  Riges  Opbyggelse,  end  at  Sidste-Dages 
Helliges  unge  Mænd  gifter  sig  med  Sidste-Dages  Helliges  unge 
Kvinder;  thi  naar  som  helst  Mænd  og  Kvinder  gifter  sig  med 
udenforstaaende,  afskærer  de  sig  fra  de  givne  Forjættelser  og 

fratager  sig  selv  og  deres  Børn  Retten  til  at  modtage  disse 
evige  Velsignelser  og  Privilegier,  som  Gud  for  længe  siden  har 
lovet  skal  komme  til  Menneskene  gennem  denne  Gren  af  Is- 
raels Hus,  nemlig  Efraim. 

Foragtet?  Ja,  er  nu  og  har  altid  været.  De  er  maaske  bleven 
jaget  ud  af  deres  eget  Hjem,  kunde  ikke  bo  der  længere, 
maatte  flygte  derfra  ligesom  deres  Forfader  Josef,  der  blev 
solgt  til  Ægypten.  Var  dette  ikke  Folelsen  i  Verden,  da  dette 
Folk  blev  drevet  fra  Sted  til  Sted  og  til  sidst  jaget  ud  i  Ør- 
kenen? Mange  troede,  at  de  enten  vilde  blive  opløst  som  et 
Folk  eller  miste  Livet  i  Kampen  mod  Indianerne,  vilde  Dyr 
og  Hungersnøden.  Men  se,  Gud  gjorde  det  samme  i  vore  Dage. 
Uddrevet  fra  Verden  forte  han  disse  Mennesker  til  et  Sted, 
hvor  de  kunde  bo  i  Fred  og  blive  stærke,  og  hvor  Gud  gennem 
dem  grundfæstede  de  frelsende  Principper  og  Leveregler,  der 
ikke  alene  giver  Menneskene  det  Brød,  der  opholder  Livet, 
men  giver  Livets  Brod  igennem  et  eksemplarisk  Liv,  der  ikke 
alene  skal  gøre  dette  Folk  til  Frelsere  for  hele  Israels  Hus  i 
disse  de  sidste  Dage,  men  blive  et  Lys  for  Verden,  blive  Jor- 
dens Salt. 

Vi  ønsker  at  holde  dette  Billede  af  de  herlige  Ting,  der  er  i 
vente,  frem  for  vor  Kirkes  unge  Mænd  og  Kvinder,  og  raade 
og  formane  dem  til  at  bevare  og  holde  i  Ære  alt  det,  de  har 
arvet,  og  det  kosteligste  Klenodie,  de  har  arvet,  er  deres  Fod- 
selsret,  idet  de  har  adlydt  Budet:  »Gaar  ud  fra  hende,  mit 
Folk;  for  at  I  ikke  skulle  blive  meddelagtige  i  hendes  Synder 
og  ikke  rammes  af  hendes  Plager.«  Melvin  J.  Ballard. 


TIMELIG  FRELSE. 

Vor  Religion  er  frem  for  alt  praktisk;  den  berører  alle  Livs- 
forhold, den  er  Vejen  til  Liv  og  Saliggørelse  baade  timeligt  og 
aandeligt. 

I  Aabenbaringerne  i  Pagtens  Bog  har  Herren  lært  os,  hvor- 

ledes  vi  skal  leve  for  at  blive  legemligt  sunde  og  stærke.  Han 
har  sagt,  at  vi  bor  ikke  bortødsle  vor  Kraft.  Han  har  sagt: 
Læg  dig  til  Hvile  tidligt,  at  du  kan  opstaa  tidligt  om  Morgenen 
og  dit  Legeme  og  Aand  være  styrket,  oplivet  og  forynget.  Han 
har  sagt  os,  hvorledes  vor  Opførsel  som  Sidste-Dages  Hellige 
bor  være:  Vi  skal  ikke  være  støjende,  men  vi  skal  være  dan- 
nede og  beherskede;  vi  skal  være  fredsommelige.  Han  siger, 
at  støjende  Latter  er  vederstyggeligt  i  Herrens  Øjne.  Dette 
betyder  ikke,  at. vi  altid  skal  være  alvorlige,  og  at  vi  aldrig 
maa  le,  men  vi  kan  le  uden  at  være  stojende.  Der  er  en  Slags 
Munterhed,  som  vi  kan  nyde  uden  Larm  og  Skraal. 

Herren  har  i  Pagtens  Bog  givet  os  Visdomsordet,  der  lærer 
os,  hvad  vi  bor  spise  og  drikke,  og  hvorledes  vi  bør  leve  for 
at  erhverve  og  bevare  Legemets  Sundhed  og  bedre  blive  i 
Stand  til  at  udfore  vort  Arbejde  i  dette  Liv  og  erhverve  os 
den  Uddannelse,  som  vi  kom  her  til  Jorden  for  at  opnaa.  Vi 
bor  afholde  os  fra  hede  og  stærke  Drikke.  De  skader  Legemet 
og  er  ikke  godt  for  Mennesket. 

Herren  har  ogsaa  sagt,  at  Tobak  ikke  er  til  Brug  for  Men- 
nesket, men  kan  bruges  til  udvortes  Skade  og  alt  sygt  Kvæg. 
Vi  lærer,  at  Kornet  er  bedst  til  Menneskeføde,  og  at  Kod  ikke 
bor  nydes  i  Overmaal.  Herren  har  sagt,  at  det  er  ham  vel- 
behageligt, at  det  kun  nydes  i  Vinterens  Tid  og  i  Hungersnod, 
og  Læger  har  erklæret,  at  der  tilfores  Menneskene  flere  Syg- 
domme ved  Kødspisning,  især  om  Sommeren,  end  paa  nogen 
anden  Maade. 

Vi  lærer,  at  vi  bor  holde  Sabatten  hellig  og  overvære  vor 
Gudstjeneste,  saa  at  vi  kan  blive  stærke  og  modstaa  Fristel- 
ser, og  vi  bør  intet  foretage  os  paa  Herrens  Dag  uden  at  hen- 
vende vore  Tanker  paa  Herren  og  de  Ting,  han  har  gjort  for 
os,  saa  at  vor  Tro  maa  blive  stærkere  og  vi  blive  i  Stand  til 
at  udfore  vort  Arbejde  og  Pligter.  Martha  H.  Tinaey. 

RELIGION. 

Religion  kan  træffende  lignes  ved  Luften,  vi  indaander.  Vi 
maa  trække  Vejret  eller  dø,  men  vi  kan  indaande  Luft,  der 
enten  er  livgivende  eller  svækkende.  Et  Menneske  uden  Re- 
ligion indaander  uren  aandelig  Luft.  Et  religiost  Menneske 
tager  ren,  sund,  livgivende  aandelig  Luft  ind  i  sit  System.  Vi 
bliver  i  vore  Dage  raadede  til  at  sove  med  aabne  Vinduer. 
Religiøs  Uddannelse  betyder  simpelthen  at  aabne  vor  Sjæls 
Vinduer  for  Guds  rene  Luft.  Vi  har  Friluftsstuer  for  blod- 
fattige Born.  Og  som  et  Hele  taget  véd  Born  ikke  af  sig  selv, 
hvorledes  de  skal  bevare  og  fremme  deres  Sundhedstilstand. 
Det  maa  de  undervises  om.  Hvorfor  skulde  vi  da  ikke  sorge 
for,  at  de  ogsaa  lærer  at  holde  deres  Aand  sund  og  frisk?  For 
Barnets  fysiske  Velfærd  foreskriver  vi  nogle  Øjeblikkes  Gym- 
nastik, Aandedrætsovelser  o.  s.  v.  Hvorfor  skulde  vi  ikke  have 
nogle  Øjeblikkes  aandelig  Gymnastik  og  hvile  vore  fysiske 
Kræfter,  medens  vi  indaandede  i  dybe  Drag  det  Guddomme- 
lige? Vi  lærer  ogsaa  vore  Børn  Sundhedslære,  idet  vi  gaar  ud 
fra,  at  dersom  de  kender  Lovene  for  Sundhedens  Bevarelse, 
vil  de  med  større  Sandsynlighed  senere  holde  deres  egen  Per- 
son, deres  Hjem  og  Arbejdsplads  i  en  Tilstand,  der  nogen- 
lunde svarer  til,  hvad  de  har  lært.  Hvorfor  skulde  et  Barn  saa 
ikke  ogsaa  undervises  om,  at  den  aandelige  Del  af  Mennesket 
trænger  til  at  modtage  aandelig  Uddannelse  og  Undervisning? 

